Die Huis ruik na Appelkooskonfyt | Woorde
Die Huis ruik na Appelkooskonfyt
Die Boom het gevrek.
Haar spogboom tesame met haar stokperdjie daarmee heen.
Al paar jaar gelede. Die vrekte.
Sedertdien ontvang sy soms 'n skotteltjie , afhangend van dra van die Boom van die dierbare Buurvrou.
Gister ontvang sy die kosbaarheid, die kosbare goud .
Omarm die grys plastiese kommetjie , die reuk van vars afgeplukte vrugte van 'n boom in die agtertuin.
Sal seker so 2,5 kg suiker wees.
Die donkermerkies uitsny met die fyn messie.
Die afweeg, sy was toe reg 2,5kg.
Die onthou van Tannie Kleina(Lydia) haar konfyt soos goud, vinnig kook tot dit soos lawa prut en skiet .
Warm vrugte in warm flessies. Afkoel uitgepak in rye op die vensterbank.
Die laaste skeppie in klein erf konfytpotjie. Die een met die rosie onder in die bodem uitgekerf.
Haar ouma s'n.
Die vars gebotterde snytjie met goud bedek.. staan-staan hap vir hap , haar en verlustig aan die soetsuur.
31 comments on "Die Huis ruik na Appelkooskonfyt"
Is dit nou met die Wellington se suiker van 'n trippens die pond?
Het jy al Meebosstroop ge-eet , eendag by 'n padstal raakgeloop, hmm miskien omdat ek dit nie ken nie, was dit vir my regtig vaalsmakie! Wou noem @ R37,50 (huidge prys hier) en gratis Appelkose op die gasstoof en so 12 klein Botteltjies verder.. klink dit amper na trippens die pond wins.
Die naaste wat ek aan meebosstroop gekom het is hier (luiter mooi):
Ek mis ook my appelkoosboom. Ons het darem nog 'n paar bottels konfyt en blatjang wat my man gekook het, saamgebring. Geniet!
Ons Appelkoosboom het versuip, een vreeslike reënjaar ..die geut so neffens boom.
Jitte – hoe vat hierdie my terug na my ouma se kombuis toentertyd – ek het nou so lekker terugflits met hierdie stukkie lekker lees ervaar.
Laat jy nou my mond water. Jammer om te hoor van boom wat dood is. Droogte het seker n groot hand daarin.
Van alle dinge was dit ;n vreeslike reënjaar en boom het versuip ..geut te naby boom .
Dis amper tienkeer erger as verdroog.
Hier sit ek my sit, en my mond water.
Ek het probeer bepaal as dit nou rooiwyn was .. hoe verklaar mens daardie unieke reuk en smaak op die tong..
Lekker! Gisteraand toe ek by my eks-skoonma aankom toe is haar appelkooskonfyt nog vuurwarm, jongste het dadelik na n broodjie gegruip en ek het darem n botteltjie gekry.
Is dit nie wonderlik nie, toe maak eks nie meer saak nie , mededeelsaam om 'n botteltjie konfyt.
Ons kom darem nog baie goed oor die weg
Jy verdien 'n ster, so pragtig !
Oooo ek is baie jaloers
Tina ek het al gevind die vrugte by supermark uit koelkamers verloor die geur en die smaak van die boom uit die agtertuin sn.
Ek het ook 'n vriendin wat kook Sy koop ook by mense direk van die boom af
Lus kry ek nou! Mooi vertel.
Dankie, op my facebookblad het ek vertel,( met foto bewysstuk)diekant se Hoekhuis stuur toe die leë houer met botteltjie konfyt na doeriekant se hoekhuis en toe kom die houer weer terug met volgende kooksel..
Ahh! Hoe verlang ek nou na my ma!! Sy het ook appelkooskonfyt gekook!
Dit is en bly altyd die lekkerste onthou die Ma-verlang tenspyt.. dankie vir jou kuier.
Ek is seker 'n bevooregte man, my vrou kook ook nog appelkooskonfyt (maar sy noem die appeljannies). Ek ken dus die geur van daardie goud.
Gaan dit goed met die vrou wat appeljannies kook?
Toe jy die vraag gevra het was haar witbloedtelling te laag om chemo te kry. Sy het gisteroggend weer laat trek en die keer was dit normaal en het het sy haar 3de rooi chemo gekry gister. Dokter tevrede met kankertellings en sy is op die pad van herstel.
Ek kan onthou iewers langs die pad het ons ook dit beleef die tellings wat so laag raak.. Ek is vreeslik bly dat alles volgens plan verloop. Doepie gaan die 1 ste Desember vir al die volg op van xstrale en bloedtrekke (kolon) en later in Desember kry hy biopsies (die blaaskanker) . Ons harte klop maar in die keel , maar bly positief. Hy lyk goed . Groete en ons dink aan jou en gesin. en veral aan haar.
Ek het vir oomblik vergeet dat julle ook hierdeur gaan. Partymaal met al die goed wat gebeur (te midde van 2 tienerdogters in die huis en werksdruk) raak mens so verweef in jou eie dinge dat mens vergeet van die behoeftes buite jou eie onmiddelike wêreld. Sterkte vir julle ook. Die mense buite my onmiddelike wêreld is inspirerend. Saam trek en met tye swaar trek saam aan hierdie wa.
Dankie Abrie, om positief te bly is die beste raad wat ons kan gee.
Waar is my skoonma nou? My kinders grootgemaak op die bottels konfyt wat sy gekook het. Eienaardig as 'n mens jonk is besef jy nie die seën daarvan nie… sal nou nie omgee vir daardie botteltjie goud van jou nie. :)